CELEX: 62006CO0505
Language: sk
Date: 2007-12-07 00:00:00
Title: Uznesenie Súdneho dvora (siedma komora) zo 7. decembra 2007.#Agenzia Dogane Circoscrizione Doganale di Genova proti Euricom SpA.#Návrh na začatie prejudiciálneho konania: Commissione tributaria regionale di Genova - Taliansko.#Článok 104 ods. 3 prvý pododsek rokovacieho poriadku - Colný kódex Spoločenstva - Aktívne zošľachťovanie - Dohoda o pridružení - Vývoz ryže do tretej krajiny, ktorú zaväzuje dohoda o colnom uprednostnení, uskutočnený skôr, ako bolo stanovené - Článok 216 colného kódexu.#Vec C-505/06.

Uznesenie Súdneho dvora (siedma komora) zo 7. decembra 2007 – Agenzia Dogane Circoscrizione Doganale di Genova/Euricom
      (vec C‑505/06)
      „Článok 104 ods. 3 prvý pododsek rokovacieho poriadku – Colný kódex Spoločenstva – Aktívne zošľachťovanie – Dohoda o pridružení – Vývoz ryže do tretej krajiny, ktorú zaväzuje dohoda o colnom uprednostnení, uskutočnený skôr, ako bolo stanovené – Článok 216 colného kódexu“
      Colná únia – Vznik colného dlhu v prípade získania zvýhodneného sadzobného zaobchádzania v tretej krajine [nariadenie Rady č. 2913/92,
         článok 115 ods. 1 písm. b) a článok 216] (pozri bod 26 a výrok)
      
      Predmet
      
         
               Návrh na začatie prejudiciálneho konania – Commissione tributaria regionale di Genova – Výklad článku 114, článku 115 ods. 1
                  a 3 a článku 216 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES
                  L 302, s. 1; Mim. vyd. 02/004, s. 307) – Ryža vyvezená v režime aktívneho zošľachťovania do tretej krajiny, ktorú zaväzuje
                  dohoda o colnom uprednostnení
               
            Výrok
      Článok 216 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva, zmeneného a doplneného
         nariadením Európskeho parlamentu a Rady č. 2700/2000 zo 16. novembra 2000, je uplatniteľný na postupy aktívneho zošľachťovania,
         ktoré sú uvedené v článku 115 ods. 1 písm. b) zmieneného nariadenia, keď kompenzačné tovary boli vyvezené mimo Európskeho
         spoločenstva prv, ako boli dovezené tovary.